Notum sit quod ego Ansericus, dominus Montis Regalis, concedente uxore mea domina Sibilla, et filiis meis Anserico et Joanne, pro remedio anime mee, et jam dicte uxoris mee, et antecessorum nostrorum, concessi in eleemosynam, et remisi domui de Moris pedagium Divionis, quantum fratres ejusdem domus apud Divionem de rebus suis persolvebant. Dedi etiam prefate domui in eodem pedagio annuatim quadraginta solidos Divionensis monete, vigilia Exaltationis Sancte Crucis, in eadem villa, persolvendos. Testes sunt: dominus Joannes de Arceis, Guido Befor, Guido Fardel, Robertus juvenis, Renaudus notarius meus, Petrus prepositus, Joannes de Autisiodoro. Actum est hoc anno Domini MºCºLXXXVIº.